**Kúpna zmluva č. ......................**

v zmysle ustanovení § 409 a nasl. zákona č. 513/1991 Zb. Obchodného zákonníka v znení neskorších predpisov (ďalej len „Obchodný zákonník“) (ďalej len „zmluva“)

**Čl. 1.**

**Zmluvné strany**

* 1. **Objednávateľ:**

## Názov organizácie: TATRAPEKO, a.s.

## Sídlo organizácie : 1. mája 1919, 031 01 Liptovský Mikuláš

Štatutárny zástupca: Ing. Slavomír Moravčík – predseda predstavenstva

IČO: 36455938

DIČ: 2020015987

IČ DPH: SK2020015987

Bankové spojenie:

číslo účtu:

Tel.:

Email:

(ďalej len „Objednávateľ“)

* 1. **Dodávateľ:**

**Obchodný názov firmy:**

**Miesto a sídlo:**

V zastúpení štatutárneho orgánu:

Oprávnený rokovať vo veciach

zmluvných a technických:

Bankové spojenie:

Číslo účtu:

IČO:

DIČ:

IČ pre DPH:

Tel./Fax:

e-mail:

Zápis v OR:

(ďalej len „Dodávateľ“)

(Objednávateľ a Dodávateľ ďalej samostatne aj ako „Zmluvná strana“ a spolu aj ako „Zmluvné strany“, prípadne Objednávateľ ako „Kupujúci“ a Dodávateľ ako „Predávajúci“ )

* 1. Zmluvné strany uzatvárajú túto zmluvu, ktorá je výsledkom postupu zadania súťaže na výber dodávateľa na predmet zákazky **„Plynová rotačná pec“** (ďalej aj ako „súťaž“, „obstarávanie“). Predmet zákazky bude spolufinancovaný z nenávratného finančného príspevku financovaného z PRV, štátneho rozpočtu a vlastných zdrojov Objednávateľa na základe Zmluvy o poskytnutí NFP v rámci projektu **Podpora spracovateľských kapacít spoločnosti TATRAPEKO, a.s.**

**Čl. 2**

**Predmet zmluvy**

* 1. Dodávateľ sa zaväzuje dodať a Objednávateľ sa zaväzuje prevziať a zaplatiť kúpnu cenu za tovar špecifikovaný v **Prílohe č. 1**, ktorá je neoddeliteľnou súčasťou tejto zmluvy (ďalej ako „predmet zmluvy“, „predmet kúpy“, alebo „tovar“). Predmetom zmluvy je aj dodávka na miesto určenia, inštalácia, montáž, odskúšanie a sprevádzkovanie predmetných zariadení, zaškolenie personálu (ak potrebné), prehlásenie o zhode a ďalších nákladov spojených s uvedením do prevádzky.
  2. Podrobný opis predmetu zmluvy (špecifikácia), ktorý korešponduje s požadovanými technickými parametrami uvedenými vo výzve na predkladanie ponúk tvorí Prílohu č. 1 tejto zmluvy – technická špecifikácia a vlastný návrh plnenia.

**Čl. 3**

**Čas, miesto a spôsob plnenia, dodacia lehota a dodacie podmienky**

* 1. Miestom plnenia predmetu zmluvy je: TATRAPEKO, a.s., prevádzka Hlavná 4, 059 21 Svit - 1ks, TATRAPEKO, a.s. prevádzka Fabriky 51/140, 033 01 Liptovský Hrádok – 1 ks.
  2. Lehota dodania je **do 4 mesiacov** odo dňa potvrdenia vystavenej objednávky na dodávku tovaru. Objednávka bude vystavená až po nadobudnutí účinnosti zmluvy.
  3. Dodávateľ sa zaväzuje dodať predmet zmluvy na svoje náklady a nebezpečenstvo v termíne podľa bodu 3.2 a previesť na objednávateľa vlastnícke právo.
  4. Dodávateľ prehlasuje, že je výlučným vlastníkom tovaru. Tovar nie je zaťažený žiadnym právom tretej osoby, najmä záložným právom alebo predkupným právom, tovar nie je prenajatý a v čase predaja ani nebude prenajatý tretej osobe a neexistuje právny predpis ani rozhodnutie orgánu verejnej moci, ktoré by Dodávateľovi akýmkoľvek spôsobom bránili v nakladaní s tovarom.
  5. Dodávateľ sa pri dodaní predmetu zmluvy zaväzuje postupovať s náležitou odbornou starostlivosťou, hospodárne a v súlade so záujmami Objednávateľa. V súvislosti s dodaním predmetu zmluvy Objednávateľ poskytne Dodávateľovi úplné a správne informácie potrebné za účelom dodania predmetu zmluvy.
  6. Dodávateľ zabezpečí také balenie tovaru, ktoré je nevyhnutné na to, aby sa zabránilo jeho zničeniu alebo poškodeniu počas prepravy do miesta plnenia. Obal má byť dostačujúci na to, aby v neobmedzenej miere zniesol hrubé zaobchádzanie, vystavenie extrémnym teplotám, soli a zrážkam počas prepravy a otvoreného skladovania. Ak je to vhodné, veľkosť a hmotnosť obalu zohľadňuje vzdialenosť do miesta plnenia.
  7. Dodávateľ je povinný Objednávateľovi dodať predmet zmluvy a odovzdať doklady, ktoré sa naň vzťahujú ako **dodacie listy, záručné listy, návod na použitie, doklady o zhode, doklady/dokumenty týkajúce sa prevádzky a údržby zariadenia.**
  8. Termín avizovania dodania predmetu zmluvy Objednávateľovi je minimálne 3 pracovné dni pred termínom dodania.
  9. Dodávateľ zodpovedá za skladovanie, ochranu a bezpečné uloženie tovaru a znáša nebezpečenstvo škody na tovare až po jeho odovzdanie a prevzatie Objednávateľovi v mieste dodania.
  10. Po uvedení predmetu plnenia do prevádzky, odstránení prípadných závad a zaškolení obsluhy obidve strany podpíšu **preberací protokol**, v ktorom bude uvedené, či zariadenie zodpovedá zadaniu, je funkcie schopné, úplné a v požadovanej kvalite. Uvedú sa tiež prípadné vady a nedorobky a termíny odstránenia. V závere objednávateľ vyslovene uvedie, či predmet plnenia preberá, a pokiaľ nie, uvedie, z akých dôvodov.

**Čl. 4**

**Cena predmetu zmluvy**

1. Zmluvné strany dohodli cenu predmetu zmluvy, ktorá bola stanovená dohodou Zmluvných strán v súlade so  zákonom č.18/1996 Z. z. o cenách v znení neskorších predpisov a vyhlášky č.87/1996 Z. z., ktorou sa vykonáva zákon Národnej rady Slovenskej republiky č. 18/1996 Z. z. o cenách v znení neskorších predpisov a ktorá je výsledkom obstarávania – cenovej ponuky dodávateľa (ďalej len „kúpna cena“). V kúpnej cene sú zahrnuté všetky náklady Dodávateľa súvisiace s dodávkou na miesto určenia, inštalácia, montáž, odskúšanie a sprevádzkovanie predmetných zariadení, zaškolenie personálu (ak potrebné), prehlásenie o zhode a ďalších nákladov spojených s uvedením do prevádzky.

|  |  |  |  |  |  |
| --- | --- | --- | --- | --- | --- |
| Názov položky/typ | Počet ks | JC  bez DPH v EUR | Celková kúpna cena bez DPH v EUR | DPH 20 % celkom v EUR | Celková kúpna cena s DPH v EUR |
|  | 2 |  |  |  |  |

**slovom: ........................Eur s DPH**

1. Celková kúpna cena je určená na základe obstarávania a je záväzná.

**Čl. 5**

**Platobné podmienky**

1. Právo na zaplatenie kúpnej ceny vzniká Dodávateľovi riadnym a včasným splnením jeho záväzku v zmysle tejto zmluvy, a to na základe faktúry vystavenej Dodávateľom.
2. Faktúra musí byť spracovaná v súlade s platnou legislatívou (zákonom č.431/2002 Z. z. o účtovníctve, zákonom č. 222/2004 Z. z. o dani z pridanej hodnoty v platnom znení) a odovzdaná v troch originálnych výtlačkoch,  bude obsahovať minimálne tieto údaje:
   1. Označenie Dodávateľa a Objednávateľa, peňažný ústav, číslo účtu,
   2. IČO, DIČ, IČ pre DPH Dodávateľa a IČO , DIČ, IČ DPH Objednávateľa,
   3. Názvy, jednotkové množstvá, jednotkové ceny bez DPH, ceny celkom bez DPH, DPH celkom, celková cena s DPH,
   4. Číslo zmluvy alebo deň jej uzatvorenia,
   5. Celková fakturovaná suma,
   6. Doklad o odovzdaní predmetu plnenia Objednávateľovi,
   7. Názov a kód projektu, ak je to aplikovateľné.
3. Doručená faktúra musí spĺňať všetky zákonné a zmluvné náležitosti a bude doručená na adresu Objednávateľa uvedenú v záhlaví tejto zmluvy v troch vyhotoveniach. Dodávateľ berie na vedomie, že projekt je financovaný aj z prostriedkov PPA.
4. Dôvodom na oprávnené vrátenie faktúry je skutočnosť, že faktúra má formálne alebo obsahové nedostatky. V takomto prípade sa zastaví plynutie lehoty splatnosti a nová lehota splatnosti začne plynúť odo dňa doručenia opravenej faktúry Objednávateľovi.
5. Vystavenie faktúry vylučuje dodatočné nároky Dodávateľa na úpravu kúpnej ceny.
6. Objednávateľ sa zaväzuje uhradiť kúpnu cenu predmetu zmluvy podľa  fakturácie na účet Dodávateľa v termíne splatnosti.
7. Objednávateľ poskytuje Dodávateľovi preddavok.

a) Záloha v sume 30 % = ............- € + 20 % DPH = ...............€ ,splatná do 10- tich dní po potvrdení vystavenej objednávky.

b) Záloha v sume 60 % = ............- € + 20 % DPH = ............ € splatná do 10-tich dní pred dodaním, na základe avíza o pripravenosti na dodávku, ktoré musí tvoriť prílohu ku II. zálohovej faktúre.

c) Suma 10 % = .......... .- € + 20 % DPH = ........... € , splatné do 10 dní po uvedení zariadenia do prevádzky, potvrdené Preberacím protokolom.

Zálohové platby budú poskytnuté na základe dodávateľom vystavených faktúr.

**Čl. 6**

**Vlastnícke právo, záruka a zmluvné pokuty**

* 1. Objednávateľ nadobúda vlastníctvo k tovaru dodanému podľa tejto zmluvy jeho prevzatím v mieste dodania, po podpísaní preberacieho protokolu oboma zmluvnými stranami.
  2. Dodávateľ poskytuje na Predmet kúpy záruku. Dodávateľ zodpovedá za to, že Predmet kúpy bude mať počas celej záručnej doby vlastnosti dohodnuté touto Zmluvou a bude vyhovovať požiadavkám technických noriem a všeobecne záväzných právnych predpisov. Dodávateľ zodpovedá za vady, ktoré má Predmet kúpy v čase jeho odovzdania Objednávateľovi, a za vady, ktoré vznikli počas záručnej doby.
  3. Dodávateľ sa zaväzuje dodať predmet zmluvy v súlade s STN, vzťahujúcou sa na predmet plnenia. Záručná doba začína plynúť odo dňa nasledujúceho po odovzdaní a prevzatí Predmetu kúpy. Záručná doba sa končí uplynutím **24 mesiacov** plynúcich od odovzdania Predmetu kúpy. U zariadení a dodávok, u ktorých bol vydaný záručný list výrobcom, sa záruka predávajúceho riadi týmto záručným listom. Záručná doba neplynie po dobu, počas ktorej sú na predmete zmluvy v rámci záručnej opravy odstraňované vady, za ktoré zodpovedá predávajúci a kupujúci nemôže predmet zmluvy používať.
  4. Nároky zo záruky nevznikajú v prípade vykonanej chybnej alebo objednávateľom nepovolenej úpravy alebo v prípade zmien predmetu plnenia, ktoré objednávateľ vykonal alebo dal vykonať tretej osobe bez súhlasu dodávateľa.
  5. Zmluvné strany sa dohodli, že počas záručnej doby má objednávateľ právo požadovať a dodávateľ povinnosť bezplatne odstrániť vady diela.
  6. Ak Dodávateľ neodovzdá Predmet kúpy riadne (bez vád) a včas, je dodávateľ povinný zaplatiť objednávateľovi zmluvnú pokutu vo výške 0,05% z celkovej kúpnej ceny vrátane DPH za každý začatý deň omeškania s odovzdaním Predmetu kúpy riadne (bez vád) a včas.
  7. Pri omeškaní so zaplatením kúpnej ceny môže dodávateľ požadovať od objednávateľa zaplatenie úroku z omeškania vo výške 0,05 % za každý deň omeškania po termíne splatnosti kúpnej ceny.
  8. V prípade, že sa dodávateľ dopustil pri obstarávaní kolúzneho správania, alebo iným nedovoleným spôsobom ovplyvnil výber víťazného uchádzača a uvedené sa preukáže, čím dôjde k strate pridelených finančných prostriedkov, objednávateľ si vyhradzuje právo uplatnenia náhrady škody.

**Čl. 7**

**Ostatné práva a povinnosti Objednávateľa**

* 1. Objednávateľ je povinný poskytnúť Dodávateľovi súčinnosť pri preberaní predmetu zákazky a to najmä spustení do prevádzky.
  2. Vady akosti reklamuje objednávateľ písomne bez zbytočného odkladu po tom, čo tieto vady zistil, najneskôr však do konca záručnej lehoty. Záručná doba neplynie po dobu, počas ktorej sú na predmete kúpy v rámci záručnej opravy odstraňované vady, za ktoré zodpovedá predávajúci a kupujúci nemôže predmet kúpy používať.
  3. Všetky vady dodávky je povinný objednávateľ reklamovať písomne.
  4. Dodávateľ má povinnosť v záručnej dobe nastúpiť na odstránenie vád do 24 hod. od nahlásenia vady. Do doby sa nerátajú soboty, nedele a sviatky.
  5. V prípade omeškania Dodávateľa s nástupom na servisný zásah s odstraňovaním závad počas záruky bude Objednávateľ účtovať 300 Eur za každý deň omeškania.

**Čl. 8**

**Odstúpenie od zmluvy**

1. Zmluva môže byť ukončená na základe písomnej dohody oboch  Zmluvných strán.
2. Od zmluvy môže odstúpiť účastník, ak druhý účastník závažným spôsobom porušuje dohodnuté zmluvné podmienky a bol na možnosť odstúpenia od zmluvy písomne upozornený. V prípade akejkoľvek právnej vady na predmete kúpy je kupujúci oprávnený od tejto zmluvy okamžite odstúpiť. Účinky odstúpenia od zmluvy nastávajú okamihom jeho doručenia druhej zmluvnej strane, pričom odstúpením od zmluvy nie je nijak dotknutý nárok na náhradu škody, zmluvnú pokutu alebo úrok z omeškania.
3. V prípade podstatného porušenia tejto zmluvy zmluvnou stranou je druhá zmluvná strana oprávnená od tejto zmluvy odstúpiť bez zbytočného odkladu po tom, čo sa o tomto porušení dozvedela.
4. Ak porušenie zmluvných povinností zmluvnou stranou z tejto zmluvy znamená nepodstatné porušenie zmluvnej povinnosti, môže druhá zmluvná strana odstúpiť od zmluvy v prípade, že zmluvná strana, ktorá je v omeškaní, nesplní svoju povinnosť ani v dodatočnej primeranej lehote, ktorá jej na to bola poskytnutá, ibaže táto skôr vyhlási, že svoj záväzok nesplní.
5. Kupujúci je oprávnený odstúpiť od tejto zmluvy, najmä ak predávajúci koná akýmkoľvek spôsobom v rozpore so zásadami poctivého obchodného styku, dopustí sa nekalého konania, koná v rozpore s právnymi predpismi na ochranu hospodárskej súťaže; alebo ak svojim konaním poškodzuje dobré meno a oprávnené záujmy kupujúceho.
6. Podstatným porušením zmluvy sa rozumie najmä:
   1. omeškanie predávajúceho s dodávkou zariadenia o viac ako 30 dní;
   2. dodanie zariadenia s neodstrániteľnou podstatnou vadou, ktorá bráni alebo by mohla brániť jeho riadnemu užívaniu, resp. vedie k nesplneniu technických parametrov zariadenia uvedených v prílohe č. 1 k tejto zmluve.
7. Odstúpenie od zmluvy sa stáva účinným doručením písomného oznámenia o odstúpení druhej zmluvnej strane.
8. Pri odstúpení od zmluvy zo strany kupujúceho pre nedodržanie zmluvy zo strany predávajúceho

sa uplatní nasledujúci postup:

* + 1. Predávajúci vráti všetky čiastky zaplatené kupujúcim podľa tejto zmluvy.
    2. Kupujúci vráti všetky položky dodané podľa tejto zmluvy.

1. Predávajúci je oprávnený odstúpiť od zmluvy v prípade, že kupujúci preukázateľne odmietne poskytnúť potrebné spolupôsobenie (oznámené minimálne 72 hodín vopred) a plnenie podmienok tejto zmluvy, ktoré by podstatným spôsobom znemožňovalo predávajúcemu plniť podmienky uvedené v tejto zmluve.
2. Keď kupujúci odstúpi od zmluvy bez zavinenia predávajúceho, kupujúci uhradí predávajúcemu náklady, ktoré mu preukázateľne vznikli prípravou tovaru na dodanie.
3. Zmluvné pokuty a odstúpenie od zmluvy musí byť oznámené písomne, pričom musí byť uvedený dôvod, pre ktorý zmluvná strana požaduje sankciu alebo od zmluvy odstupuje.
4. Odstúpením od tejto zmluvy zanikajú všetky práva a povinnosti zmluvných strán zo zmluvy. Odstúpenie od zmluvy sa však nedotýka nároku na náhradu škody vzniknutej porušením tejto zmluvy, nároku na zmluvnú pokutu alebo na úrok z omeškania.

**Čl. 9**

**Ostatné práva a povinnosti Dodávateľa**

1. Dodávateľ je povinný plniť predmet zmluvy vo svojom mene, na vlastné náklady, na vlastnú zodpovednosť a na vlastné nebezpečenstvo, s odbornou starostlivosťou v zmysle podmienok dohodnutých v zmluve a zodpovedá za kvalitu ním poskytnutého predmetu dohody.
2. Predávajúci je povinný dodať objednaný tovar v dohodnutom rozsahu, v akosti a vyhotovení, ktoré zodpovedá účelu použitia a spĺňa kvalitatívne parametre podľa príslušných platných noriem, technických noriem, všeobecne záväzných právnych predpisov a požiadaviek kupujúceho.
3. Predávajúci je povinný odovzdať príjemcovi tovaru doklady, ktoré sú potrebné na prevzatie a užívanie tovaru.
4. Dodávateľ zodpovedá za vady ním poskytnutého plnenia, ktoré vznikli pričinením jeho zamestnancov alebo subdodávateľov.
5. Dodávateľ zodpovedá za vady zjavné aj skryté počas dohodnutej záručnej lehoty a je povinný ich neodkladne odstrániť na vlastné náklady.
6. Dodávateľ nezodpovedá za prípadné vady a poškodenie predmetu plnenia v sídle objednávateľa, pokiaľ vzniknú pôsobením vonkajších vplyvov, nesprávnou obsluhou, či manipuláciou alebo zavinením tretej osoby.
7. Dodávateľ pri realizácii predmetu zmluvy je povinný dodržiavať predpisy a opatrenia na zabezpečenie bezpečnosti a ochrany zdravia všetkých osôb v danom objekte.
8. Dodávateľ pri realizácii predmetu zmluvy je povinný dodržiavať predpisy a protipožiarne opatrenia, vyplývajúce z povahy vykonávanej práce. Za ich prípadné porušenie a vzniknutú škodu zodpovedá v plnom rozsahu.
9. Dodávateľ bude vzniknutý odpad likvidovať podľa požiadaviek objednávateľa.
10. Dodávateľ má povinnosť, aby v tejto zmluve, najneskôr v čase jej uzavretia, uviedol údaje o všetkých známych subdodávateľoch, údaje o osobe oprávnenej konať za subdodávateľa v rozsahu meno a priezvisko, adresu pobytu, dátum narodenia, ak existujú, čiže na plnení predmetu zmluvy sa subdodávatelia budú využívať.
11. Identifikácia subdodávateľov, predmet a rozsah ich subdodávok sú uvedené v Prílohe č. 2 tejto zmluvy. Identifikácia subdodávateľov podľa predchádzajúcej vety je uvedená v rozsahu: názov/obchodné meno/meno a priezvisko, sídlo/adresa pobytu, IČO/dátum narodenia ak nebolo IČO pridelené, podiel predmetu zmluvy, predmet subdodávky a tiež údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia.
12. Dodávateľ je povinný bezodkladne oznámiť Objednávateľovi akúkoľvek zmenu údajov o subdodávateľovi. Dodávateľ je povinný bezodkladne oznámiť Objednávateľovi zmenu subdodávateľa a údaje podľa predchádzajúceho odseku.
13. Pri plnení predmetu zmluvy subdodávateľom má Dodávateľ zodpovednosť akoby predmet zmluvy plnil sám.
14. Dodávateľ je povinný zabezpečiť, aby mal splnené povinnosti ohľadom zápisu do registra partnerov verejného sektora vo vzťahu k subdodávateľom Dodávateľa v zmysle zákona o registri partnerov verejného sektora, ak sa táto povinnosť na subdodávateľov vzťahuje.

**Čl. 10**

**Zmena zmluvy**

10.1 Zmluvu, ktorá bola uzatvorená ako výsledok postupu zadávania zákazky možno meniť počas jej trvania bez nového obstarávania, ak je splnená jedna z uvedených podmienok:

1. **ide o doplňujúce tovary, služby, ktoré sú nevyhnutné, nie sú zahrnuté do pôvodnej zmluvy a poskytuje ich pôvodný dodávateľ**, pričom v tomto prípade je potrebné overiť hospodárnosť výdavkov spojených s doplňujúcimi tovarmi, alebo službami, avšak výdavky nebudú oprávnenými výdavkami
2. **potreba zmeny vyplynula z nepredvídateľných okolností a zmenou sa nemení charakter**

**zmluvy;**

1. ak sú predmetom zmeny zmluvy tovary, alebo služby rovnakého charakteru, ako bol predmet zákazky obstarávania (napr. v dôsledku živelnej pohromy je spôsobená škoda na tovare a predmetom dodatku vyplývajúceho z nepredvídateľných okolností je nákup/realizácia identických tovarov, ktoré boli súčasťou pôvodnej zmluvy a v rámci dodatku nakúpených za rovnakú cenu), v rámci ktorého už bola overená hospodárnosť, prijímateľ nie je povinný overovať hospodárnosť opakovane,
2. **ide o nahradenie pôvodného dodávateľa novým dodávateľom** na základe skutočnosti, že iný hospodársky subjekt, ktorý spĺňa pôvodne určené podmienky obstarávania, je právnym nástupcom pôvodného dodávateľa v dôsledku jeho reorganizácie, vrátane zlúčenia a splynutia alebo úpadku, za predpokladu, že pôvodná zmluva sa podstatne

nemení a cieľom zmeny nie je vyhnúť sa použitiu postupov a pravidiel podľa usmernenia PPA č.8/2017 v platnom znení,

1. **nedochádza k podstatnej zmene pôvodnej zmluvy s dodávateľom** bez ohľadu na hodnotu tejto zmeny podľa písm. f) tohto odseku.
2. ak hodnota dodatku/dodatkov je nižšia alebo rovná ako

15% hodnoty pôvodnej zmluvy, ak ide o zákazku na dodanie tovaru alebo na poskytnutie služby

1. **v prípade, že víťazný dodávateľ neposkytne súčinnosť v rámci uzatvárania zmluvy** objednávateľ (prijímateľ) zašle poskytovateľovi NFP žiadosť o významnejšiu zmenu projektu, v ktorej popíše okolnosti neposkytnutia súčinnosti víťazného dodávateľa, a požiada o možnosť uzavretia zmluvy s ďalším potenciálnym dodávateľom v poradí. Ak takého niet, informuje poskytovateľa NFP o zrušení obstarávania alebo požiada o zrušenie obstarávania a o schválenie vyhlásenia nového obstarávania.

Až na základe súhlasného stanoviska poskytovateľa NFP môže obstarávateľ vyhlásiť nové obstarávanie. Primerane sa postupuje, ak ani potenciálny dodávateľ v ďalšom poradí neposkytne obstarávateľovi súčinnosť pri uzatvorení zmluvy s dodávateľom. Uvedené sa týka len obstarávateľa, ktorý už má uzatvorenú Zmluvu o poskytnutí NFP; prijímateľ, ktorý Zmluvu o poskytnutí NFP ešte nemá uzatvorenú, môže uplatniť tento postup až keď sa stane prijímateľom v zmysle Zmluvy o poskytnutí NFP.

1. V prípade ak dôjde k ukončeniu zmluvy s dodávateľom pred ukončením realizácie predmetu zákazky, obstarávateľ bez zbytočného odkladu zašle poskytovateľovi žiadosť o významnejšiu zmenu projektu, v ktorej popíše okolnosti ukončenia zmluvy s dodávateľom vrátane toho, ktorá časť predmetu zákazky a v akej sume sa zrealizovala, a požiada o možnosť vyhlásenia nového obstarávania na nezrealizovanú časť predmetu zákazky. Obstarávateľ je oprávnený vyhlásiť nové obstarávanie na nezrealizovanú časť zákazky len s predchádzajúcim súhlasom poskytovateľa.

10.2 Podstatnou zmenou pôvodnej zmluvy sa rozumie taká zmena, ktorou sa najmä

a) dopĺňajú alebo menia podstatným spôsobom podmienky, ktoré by v pôvodnom postupe

obstarávania umožnili účasť iných hospodárskych subjektov, alebo ktoré by umožnili prijať inú

ponuku ako pôvodne prijatú ponuku,

b) zvyšuje cena za predmet zákazky spôsobom, ktorý pôvodná zmluva

neupravovala, resp. sa zvyšuje cena za predmet zákazky bez uvedenia dôvodu a bez poskytnutia

protiplnenia vo forme doplňujúcich tovarov, alebo služieb, ktoré súvisia s predmetom pôvodnej zákazky.

10.3 Zmenou sa nesmie meniť charakter zmluvy a zmena zmluvy musí byť riadne zdôvodnená.

10.4 Zmena zmluvy musí byť písomná.

**Čl. 11**

**Vyššia moc**

1. Zmluvné strany sú zbavené svojich povinností vyplývajúcich z tejto zmluvy v prípadoch a v rozsahu pôsobenia vyššej moci. Pôsobením vyššej moci sa rozumejú také mimoriadne okolnosti, ktoré nepredpokladane a neočakávane vznikli po uzatvorení zmluvy, ako sú vojna, občianske nepokoje, požiare, výbuchy, epidémie, zemetrasenia, povodne a iné prírodné katastrofy, importné a exportné obmedzenia vyhlásené vládou, opatreniami na obmedzenie/zastavenie šírenia pandémie koronavírusu Covid-19, ako sú najmä, nie však výlučne povinné karantény či obmedzenia pohybu obyvateľov/tovaru, vyhlásenie mimoriadnych prázdnin/zákazov, dopravné alebo logistické obmedzenia uložené verejnými/štátnymi orgánmi a/alebo inštitúciami, bez zavinenia príslušnej Zmluvnej strany preukázateľne bránia splneniu príslušných termínov dodania/odovzdania podľa Zmluvy a zároveň nemožno rozumne predpokladať, že by (inak porušujúca) Zmluvná strana túto prekážku alebo jej následky mohla (bez vynaloženia neprimerane vysokých nákladov) odvrátiť alebo prekonať, štrajky tretích osôb alebo iné, ktoré sú mimo možnosti kontroly zmluvných strán.
2. Zmluvné strany sú povinné vzájomne sa všetkými dostupnými prostriedkami informovať o pôsobení vyššej moci. Zmluvná strana, ktorá sa odvoláva na zásah vyššej moci, je povinná v sporných prípadoch preukázať tieto okolnosti. Lehoty sa automaticky predĺžia o dobu pôsobenia vyššej moci.
3. Ak sa splnenie tejto zmluvy stane nemožným do 2 mesiacov od vyskytnutia vyššej moci, zmluvná strana, ktorá sa bude chcieť odvolať na vyššiu moc, požiada druhú zmluvnú stranu o úpravu zmluvy vo vzťahu k tovaru, k cene a času plnenia. Ak nedôjde k dohode, môže zmluvná strana, ktorá sa odvolala na vyššiu moc odstúpiť od zmluvy. Účinky odstúpenia nastanú dňom doručenia oznámenia o odstúpení od zmluvy.

**Čl. 11**

**Záverečné ustanovenia**

1. Pokiaľ v tejto zmluve nie je dohodnuté niečo iné, platia pre zmluvný vzťah ňou založený ustanovenia Obchodného zákonníka a ďalšie platné právne predpisy Slovenskej republiky.
2. Zmluvné strany prehlasujú, že sú spôsobilé na právne úkony.
3. Každá zo Zmluvných strán sa zaväzuje, že neprevedie nijaké práva a povinnosti (záväzky) vyplývajúce z tejto zmluvy, resp. ich časť na iný subjekt bez predchádzajúceho písomného súhlasu druhej Zmluvnej strany. V prípade porušenia tejto povinnosti, bude zmluva o prevode (postúpení) zmluvných záväzkov, neplatná. V prípade porušenia tejto povinnosti jednou zo Zmluvných strán, je druhá Zmluvná strana oprávnená od zmluvy odstúpiť, a to s účinnosťou odstúpenia ku dňu, keď bolo písomné oznámenie o odstúpení zmluvy doručené druhej Zmluvnej strane.
4. Zmluva je vyhotovená v 4 rovnopisoch, z toho 3 rovnopisy pre Objednávateľa a 1 rovnopis pre Dodávateľa.
5. Objednávateľ nesmie podpísať zmluvu s víťazným dodávateľom v prípade, ak sa na dodávateľa vzťahuje povinnosť byť zapísaný v registri partnerov verejného sektora a dodávateľ nie je zapísaný v registri partnerov verejného sektora.
6. Oprávnení zamestnanci poskytovateľa, MPRV SR, orgánov Európskej únie a ďalšie oprávnené osoby v súlade s právnymi predpismi SR a EÚ môžu vykonávať voči dodávateľovi kontrolu/audit obchodných dokumentov a vecnú kontrolu v súvislosti s realizáciou zákazky a dodávateľ je povinný poskytnúť súčinnosť v plnej miere.

Oprávnené osoby na výkon kontroly/auditu sú najmä:

a) Poskytovateľ a ním poverené osoby,

b) Ministerstvo pôdohospodárstva a rozvoja vidieka SR a ním poverené osoby,

c) Najvyšší kontrolný úrad SR, Certifikačný orgán a nimi poverené osoby,

d) Ministerstvo financií SR a ním poverené osoby,

e) Splnomocnení zástupcovia Európskej Komisie a Európskeho dvora audítorov,

f) osoby prizvané orgánmi uvedenými v písm. a) až e) v súlade s príslušnými právnymi predpismi

SR a právnymi aktmi EÚ,

g) odbor Centrálny kontaktný útvar pre OLAF.

Uvedenú povinnosť musia obsahovať aj zmluvy so subdodávateľmi zazmluvneného víťazného uchádzača.

1. Túto zmluvu je možné dopĺňať alebo meniť formou písomných dodatkov podpísaných oboma Zmluvnými stranami.
2. Neoddeliteľnou súčasťou zmluvy sú:

* Príloha č. 1 – Opis predmetu zákazky - Technická špecifikácia a vlastný návrh plnenia
* Príloha č. 2 - Zoznam subdodávateľov (v prípade ak existujú).,

1. Zmluvné strany vyhlasujú, že si zmluvu prečítali, všetky jej ustanovenia sú im jasné a zrozumiteľné, pričom dostatočným spôsobom vyjadrujú vážnu a slobodnú vôľu oboch Zmluvných strán zbavenú akýchkoľvek omylov, na dôkaz čoho pripájajú svoje podpisy.
2. Zmluva sa stáva platnou dňom jej podpisu oboma zmluvnými stranami a účinnou až po schválení procesu predmetnej súťaže kontrolným orgánom (poskytovateľom) a to doručením správy z kontroly v rámci ktorej poskytovateľ neidentifikoval nedostatky, ktoré by mali alebo mohli mať vplyv na výsledok súťaže, alebo v rámci ktorej prijímateľ súhlasil s výškou finančnej opravy uvedenej v návrhu správy/správe z kontroly a splnil podmienky na uplatnenie finančnej opravy podľa katalógu sankcií, ktorý upravuje postup pri určení finančných opráv za verejné obstarávanie a obstarávanie.

V opačnom prípade si Objednávateľ vyhradzuje právo odstúpenia od zmluvy podpísanej s dodávateľom bez akýchkoľvek sankcií.

Za Objednávateľa: Za Dodávateľa:

V Liptovskom Hrádku, dátum:................ V .............., dátum: ...........................

.................................................. .....................................................

Ing. Slavomír Moravčík meno, podpis štatutárneho orgánu

predseda predstavenstva

Príloha č. 1 – Opis predmetu zákazky - Technická špecifikácia a vlastný návrh plnenia

Príloha č. 2 - Zoznam subdodávateľov

**ZOZNAM SUBDODÁVATEĽOV**

Dolu podpísaný zástupca uchádzača týmto čestne vyhlasujem, že na realizácii predmetu zákazky

sa nebudú podieľať subdodávatelia a celý predmet zákazky uskutočníme vlastnými kapacitami.

sa budú podieľať nasledovní subdodávatelia:

|  |  |  |  |  |
| --- | --- | --- | --- | --- |
| **P. č.** | **Obchodné meno/názov, sídlo/adresa subdodávateľa**  **Osoba oprávnená konať za subdodávateľa, adresa, kontakt** | **IČO** | **% alebo finančný podiel na zákazke** | **Predmet subdodávok** |
| 1 |  |  |  |  |
| 2 |  |  |  |  |
| 3 |  |  |  |  |

|  |  |
| --- | --- |
| V ..............., dňa .................... | .............................................................  Meno, podpis oprávnenej osoby |